Diari Oficial de la Generalitat Valenciana


Sumari del DOGV 8689, del 02-12-2019 (2019/11872)

RESOLUCIÓ de 27 de novembre de 2019, de la Direcció General d'Innovació Educativa i Ordenació, per la qual es concedeixen les subvencions per al foment de la normalització lingüística del valencià en l'àmbit educatiu, destinades a associacions sense fins lucratius.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8689

Data del DOGV
:   02-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11907


Data del document
:   27-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 de novembre de 2019, de la Direcció General d'Innovació Educativa i Ordenació, per la qual es concedeixen les subvencions per al foment de la normalització lingüística del valencià en l'àmbit educatiu, destinades a associacions sense fins lucratius. [2019/11628]  
L'Ordre 40/2016, de 27 de juliol, aprova les bases reguladores del procediment per a la concessió de subvencions per al foment de la normalització lingüística del valencià en l'àmbit educatiu, destinades a associacions sense fins lucratius (DOGV 7841, 01.08.2016).  
Per mitjà de la Resolució d'11 de juny de 2019 es convoquen les subvencions per al foment de la normalització lingüística del valencià en l'àmbit educatiu, destinades a associacions sense fins lucratius (DOGV 8578, 26.06.2019).  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en l'article 7 de les bases de la convocatòria i en l'article 6 de la Resolució d'11 de juny de 2019, que convoca les subvencions, i fent ús de la delegació del conseller d'Educació, Cultura i Esport expressada en la disposició addicional primera de l'Ordre 40/2016, de bases de la convocatòria, resolc:  
  
  
Primer  
Concedir les subvencions proposades a les associacions que s'indiquen en l'annex I i assignar a cada una la quantitat que s'hi especifica, per un import global de 15.850 euros, a càrrec de la línia S8146000, de l'aplicació pressupostària 77.17.72.368.32.9 del pressupost de la Generalitat per a 2019.  
  
Segon  
Les associacions beneficiàries han de complir el que estableixen els articles 10 i 11 de l'ordre de bases sobre les obligacions i justificació de la subvenció. La presentació del compte justificatiu s'ha de realitzar mitjançant registre electrònic, en la seu electrònica de la Generalitat https://sede.gva.es. L'enllaç a la seu electrònica per a la presentació telemàtica de les sol·licituds es publicarà en la pàgina web de la Conselleria d'Educació, Cultura i Esport:  
http://www.ceice.gva.es/web/ensenanzas-en-lenguas/convocatorias.  
  
Tercer  
El document de justificació de la subvenció és el formulari de dades generals de la seu electrònica de la Generalitat. Al formulari s'ha d'adjuntar la documentació següent digitalitzada en PDF:  
- Compte justificatiu de la subvenció (annex III), que es troba adjunt en el mateix tràmit de justificació.  
- Fotocòpia de les factures originals esmentades en el compte justificatiu.  
  
Quart  
D'acord amb el que indica l'article 7 de la resolució de la convocatòria, el termini de presentació de la documentació justificativa de la realització de l'activitat subvencionada és de deu dies a partir de l'endemà de la publicació d'aquesta resolució de concessió de les subvencions.  
  
Segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Cultura i Esport, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 27 de novembre de 2019.- La directora general d'Innovació Educativa i Ordenació: Margarida Castellano Sanz.